**Gazdasági összefoglaló, közbeszerzési összesítő (2018.04.16.-2018.04.22.)**

**Szégyenletesnek nevezte a román autópálya-beruházásokat figyelemmel követő Pro Infrastructură Egyesület, hogy a Szászsebes-Torda autópálya hónapok óta elkészült 3-as és 4-es szakaszát a hatóságok ügyetlenkedése miatt még nem adták át a forgalomnak.** Értesüléseik szerint a Nagyenyed-Marosdécse szakasz május 24-én, a Marosdécse-Torda szakasz pedig június 15-16-án kerül megnyitásra. A Szászsebes-Torda autópályát az eredeti tervek szerint 2016-ban kellett volna átadni. Elkészülte után a 70 kilométeres sztráda gyors és közvetlen kapcsolatot fog létesíteni az A1-es (Szeben - Szászsebes - Déva - Temesvár - Arad - Nagylak), illetve az A3-as (Brassó - Fogaras - Marosvásárhely - Torda - Kolozsvár - Nagyvárad - Bors) autópályákkal.

<http://www.maszol.ro/index.php/gazdasag/95063-szegyenletes-ami-a-szaszsebes-torda-autopalyan-tortenik>

**A Kolozs Megyei Tanács 12 millió euró értékű beruházás keretében újít fel 32 km megyei utat.** A nagyrészt vissza nem térítendő EU-s forrásból finanszírozott projekt a DJ 109-es jelzésű megyei út két szakaszát érinti: a Válaszút-Kolozsborsa-Borsaújfalu, valamint az Esküllő és a Szilágy megyei határ közötti szakaszokat. A beruházás a Tanács 2017-ben elnyert, Észak-erdélyi Regionális – „Besztercei” útként is emlegetett – Útvonal korszerűsítését célzó projekt részeként valósul meg, amelyre 27,9 millió euró támogatást ítéltek oda. A projektben a megyei tanács önrésze 2%, azaz 650.000 euró volt.

<http://www.zf.ro/zf-transilvania/cj-cluj-modernizeaza-32-km-de-drumuri-judetene-cu-12-mil-euro-17134161>

**Április 20-án, pénteken avatták fel Temesvár első parkolóházát, amely a Iulius Mall bevásárlóközpont és az Openville irodaházak ügyfelei számára biztosít 910 parkolóhelyet.** A parkolóház alagsorral, földszinttel és négy emelettel rendelkezik, minden szinten mintegy 150 parkolóhellyel. A Iulius cég 12,6 millió eurós beruházással valósította meg az új parkolóházat, amely az egyik legnagyobb az országban.

<http://www.nyugatijelen.com/jelenido/felavatjak_az_elso_temesvari_parkolohazat.php>

**A nagyváradi Sürgősségi Klinikai Kórház közel 2 millió euró saját forrásból újította fel és rendezte be korszerű eszközökkel a kórház urológiai részlegét.** Az új osztályon 35 férőhely, négy műtő, valamint klasszikus és korszerű 3D-s minimál invazív műtétekhez szükséges orvosi felszerelés is helyet kapott.

<http://www.zf.ro/zf-transilvania/investitie-de-2-mil-euro-in-renovarea-sectiei-de-urologie-din-cadrul-spitalului-clinic-judetean-de-urgenta-oradea-17137500>

**Szatmárnémetiben úgynevezett Drive-in típusú gyorsétterem építésére készül a KFC.** A vállalat már benyújtotta az építkezési engedély megszerzéséhez szükséges dokumentációkat. Az étterem 330 négyzetméteres lesz majd, 18 férőhelyes parkolót alakítanak ki mellette, és Drive-in típusú kiszolgálást is nyújtanak.

<http://penzcsinalok.transindex.ro/hir/20180417-szatmarra-megy-a-kfc>

**A Főkonzulátus Külgazdasági Irodáját érintő fontosabb gazdasági események:**

**Telegdi Andrea KGA részt vett a Magyar-Román Autópálya Munkacsoport 14. ülésén, amelyet 2018. április 16-án Félixfürdőn tartottak.** Az ülést magyar részről Thoroczkay Zsolt főosztályvezető (NFM), román részről pedig Mariana Capra, a Nemzeti Infrastruktúra-kezelő Vállalat (CNAIR) Mérnöki Igazgatóságának igazgatóhelyettese vezette. Magyar oldalon jelen voltak a BM, az ORFK, az NFM, a KKM, a NÚSZ Zrt., a NIF Zrt. képviselői, míg román oldalon a Közlekedési Minisztérium, a CNAIR, a kolozsvári Út- és Hídügyi Regionális Igazgatóság (DRDP Cluj), valamint a Határőrség képviselői. Az ülésen a felek tájékoztatást kaptak a magyarországi M35 és M4, valamint a romániai A3 autópályák építési munkálatairól, egyeztettek a határátkelőhellyel kapcsolatos kérdésekről, valamint újra megvitatták az M49-es autópálya romániai folytatásának és összekapcsolásának lehetőségeit. A magyar fél 52%-ban kész van a Debrecen-Berettyóújfalu közötti szakasz megépítésével, 2018 végére az üzembe helyezés is megtörténik, a határhoz vezető 25 km-es szakasz átadása pedig 2020 elejére várható. Ezzel szemben a román fél jelenleg a határtól Berettyószéplakig tartó 3 szakasz tenderének kiírási szakaszában van, amelynek eredménye 2018. májusában lesz meg. Abban az esetben ha minden a tervek szerint halad és nem akadályoztatják fellebbezésekkel a közbeszerzési eljárásokat, jövő év tavaszán kezdődhetnek el a munkálatok ezeken a szakaszokon, az autópálya összekapcsolását pedig 2020 elejére ígérik.

**2018. április 19-22. között került megszervezésre a 24. *AGRARIA - Nemzetközi Mezőgazdasági, Élelmiszeripari és Csomagolástechnikai Szakkiállítás* Nemeszsukon, Kolozsvár szomszédságában.** A romániai cégek mellett 11 ország kiállítói vettek részt, köztük az évről-évre növekvő számú magyar jelenlét eredményeképpen idén 18 magyarországi kiállító volt jelen. Az MNKH Zrt. által szervezett egységes magyar standon – amelynek keretében 13 cég vett részt – rendkívül nagy volt az érdeklődés a magyar termékek, megoldások iránt. A Főkonzulátus részéről Telegdi Andrea KGA vett részt a több napos rendezvényen, ahol a visszatérő, illetve az újonnan érkezett magyarországi kiállítókkal folytatott megbeszélést a romániai agrárszektorban rejlő piaci lehetőségekről. A debreceni HL-LAB Környezetvédelmi és Talajvizsgáló Labóratóriumot megpróbáljuk összekötni erdélyi szakmai szervezetekkel, illetve potenciális partnereket találni a szolgáltatásaik értékesítéséhez.

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **egészségügyi készletek közbeszerzése** | **Laboratóriumi reagensek beszerzése** (Kolozs megye) | 2018.05.22. | 96.703,16 | **Spitalul Clinic de Urgenta pentru Copii Cluj-Napoca**, Cím: str. Motilor, nr. 68, Cluj-Napoca, Cod postal: 400370, Romania, Tel. +40 264593518, Email: achizitii@spitcocluj.ro, Fax: +40 264593518, www.spitcocluj.ro |
|  | **egészségügyi készletek közbeszerzése** | **Vérvizsgálati reagensek beszerzése** (Temes megye) | 2018.05.22. | 327.544,93 | **SPITALUL CLINIC DE BOLI INFECTIOASE SI PNEUMOFTIZIOLOGIE DR VICTOR BABES TIMISOARA**, Cím: str. Gheorghe Adam nr. 13, Timisoara, Cod postal: 300310, Romania, Tel. +40 722169562, Email: achizitii\_vbabes@yahoo.com, Fax: +40 256207735, Kapcsolattartó személy: Florin Iacobescu |
|  | **gyógyszerek közbeszerzése** | **Különféle gyógyszerek beszerzése** (Bihar megye) | 2018.05.21. | 260.596,52 | **Spitalul Clinic de Recuperare Medicala Baile Felix**, Cím: Statiunea Baile Felix, Cod postal: 417500, Romania, Tel. +40 259318108, Email: spital\_felix@yahoo.com, Fax: +40 259318135, www.spitalfelix.ro, Kapcsolattartó személy: Moza Gafia |
|  | **gyógyszerek közbeszerzése** | **Daganatellenes szerek beszerzése** (Kolozs megye) | 2018.05.24. | 455.825,39 | **SPITALUL CLINIC C.F. CLUJ**, Cím: str. Republicii, nr. 18, Cluj-Napoca, Cod postal: 400015, Romania, Tel. +40 264598591, Email: achizitii\_sucf@yahoo.com, Fax: +40 264598278, Kapcsolattartó személy: Pop Narcisa |
|  | **gyógyszerek közbeszerzése** | **Perfúziós oldatok beszerzése** (Kolozs megye) | 2018.05.25. | 160.629,34 | **SPITALUL CLINIC C.F. CLUJ**, Cím: str. Republicii, nr. 18, Cluj-Napoca, Cod postal: 400015, Romania, Tel. +40 264598591, Email: achizitii\_sucf@yahoo.com, Fax: +40 264598278, Kapcsolattartó személy: Pop Narcisa |
|  | **gyógyszerek közbeszerzése** | **Különféle gyógyszerek beszerzése** (Arad megye) | 2018.05.29. | 598.330,07 | **Spital Clinic Judetean de Urgenta Arad**, Cím:STR. ANDRENYI KAROLY, NR.2-4, Arad, Cod postal: 310031, Romania, Tel. +40 257211233, Email: scjuarad.bap@gmail.com, Fax: +40 257211233, www.scjarad.ro, Kapcsolattartó személy: Diana Lina |
|  | **gyógyszerek közbeszerzése** | **Vírusellenes (HIV) és egyéb gyógyszerek beszerzése**  | 2018.05.30. | 9.105.058,04 | **SPITALUL CLINIC DE BOLI INFECTIOASE CLUJ**, Cím: str. Iuliu Moldovan, nr. 23, Cluj-Napoca, Cod postal: 400348, Romania, Tel. +40 0264594655, Email: infectioasecj@yahoo.com, Fax: +40 0264593105, www.infectioasecluj.ro, Kapcsolattartó személy: Prigoana Radu |
|  | **orvosi felszerelések közbeszerzése** | **Ortopédiai protézisek beszerzése** (Temes megye) | 2018.05.21. | 6.369.794,88 | **Spital Clinic Judetean de Urgenta "Pius Brinzeu" Timisoara**, Cím: Bld. Liviu Rebreanu, nr. 156, Timisoara, Cod postal: 300736, Romania, Tel. +40 356433114, Email: aprovizionare@hosptm.ro, Fax: +40 356433114, Kapcsolattartó személy: Ion Petre |
|  | **orvosi felszerelések közbeszerzése** | **Szemészeti műtétekhez fogyóanyagok és implantátumok beszerzése** (Kolozs megye) | 2018.05.22. | 2.014.103,72 | **SPITALUL CLINIC JUDETEAN DE URGENTA CLUJ**, Cím: str. Clinicilor, nr. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
|  | **orvosi felszerelések közbeszerzése** | **Csontszintetizáló készülékek beszerzése** (Kolozs megye) | 2018.05.23. | 224.667,94 | **SPITALUL CLINIC JUDETEAN DE URGENTA CLUJ**, Cím: str. Clinicilor, nr. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
|  | **orvosi felszerelések közbeszerzése** | **Ortopédiai protézisek beszerzése** (Kolozs megye) | 2018.05.23. | 2.841.038,16 | **SPITALUL CLINIC JUDETEAN DE URGENTA CLUJ**, Cím: str. Clinicilor, nr. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
|  | **orvosi felszerelések közbeszerzése** | **Orvosi készülékek és felszerelések beszerzése** (Arad megye) | 2018.05.29. | 483.402,51 | **Spital Clinic Judetean de Urgenta Arad**, Cím:STR. ANDRENYI KAROLY, NR.2-4, Arad, Cod postal: 310031, Romania, Tel. +40 257211233, Email: scjuarad.bap@gmail.com, Fax: +40 257211233, www.scjarad.ro, Kapcsolattartó személy: Diana Lina |
| **éPíTKEZéSEK** | **építkezések és javítások közbeszerzése** | **Zsombolya (Jimbolia) ivóvíz- és szennyvízhálózatának kibővítése és korszerűsítése** (Temes megye) | 2018.05.31. | 1.240.442,23 | **AQUATIM S.A.**, Cím: Str. GH. Lazar, Nr. 11/A, Timisoara, Cod postal: 300081, Romania, Tel. +40 256200262, Email: sergiu.giurgiu@aquatim.ro, Fax: +40 256294753, www.aquatim.ro, Kapcsolattartó személy: Florin Sergiu Giurgiu |
|  | **építkezési szolgáltatások közbeszerzése** | **Műszaki ellenőrzési szolgáltatások igénybevétele a DJ 191C jelzésű megyei út korszerűsítése kapcsán** (Szilágy megye) | 2018.05.23. | 73.191,26 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, www.cjsj.ro, Kapcsolattartó személy: Maria Vultur |
| **IT&C** | **informatikai eszközök és szoftverek közbeszerzése** | **Számítástechnikai eszközök, tartozékok és szoftverek beszerzése** (Arad megye) | 2018.05.24. | 118.691,36 | **Universitatea Aurel Vlaicu Arad**, Bd. Revolutiei, nr. 77, Arad, Cod postal: 310130, Romania, Tel. +40 257280702, Email: achizitii@uav.ro, Fax: +40 257280702, Kapcsolattartó személy: Daniela-Adriana Mezin |
| **JÁRMŰVEK** | **járművek közbeszerzése** | **2 db kotrórakodó beszerzése** (Temes megye) | 2018.05.29. | 147.165,78 | **ANAR-ADMINISTRATIA BAZINALA DE APA BANAT**, Cím:B-dul Mihai Viteazu, nr.32, Timisoara, Cod postal: 300222, Romania, Tel. +40 256492097, Email: lenuta.casalean@dab.rowater.ro, Fax: +40 256491798, Kapcsolattartó személy: Lenuta Casalean |
|  | **járművek közbeszerzése** | **Mechanikus markológép beszerzése** (Temes megye) | 2018.05.30. | 132.449,38 | **ANAR-ADMINISTRATIA BAZINALA DE APA BANAT**, Cím:B-dul Mihai Viteazu, nr.32, Timisoara, Cod postal: 300222, Romania, Tel. +40 256492097, Email: lenuta.casalean@dab.rowater.ro, Fax: +40 256491798, Kapcsolattartó személy: Lenuta Casalean |
|  | **vízijárművek közbeszerzése** | **Különféle csónakok beszerzése** (Temes megye) | 2018.06.12. | 138.887,89 | **ANAR-ADMINISTRATIA BAZINALA DE APA BANAT**, Cím:B-dul Mihai Viteazu, nr.32, Timisoara, Cod postal: 300222, Romania, Tel. +40 256492097, Email: lenuta.casalean@dab.rowater.ro, Fax: +40 256491798, Kapcsolattartó személy: Lenuta Casalean |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |